KXDR Rossiyani G‘arbga qarshilik ko‘rsatishda qo‘llab-quvvatlashini ma’lum qildi

KXDR Oliy xalq majlisi raisi Soy Txe Bok Shimoliy Koreya Rossiyaning G‘arb bosimiga qarshi kurashini yuqori baholashini va Moskvani qo‘llab-quvvatlashini ma’lum qildi, deb xabar bermoqda “Gazeta.ru”.

“Rahbariyatimiz so‘nggi yillarda Rossiya rahbariyati G‘arb va AQShning iqtisodiy sanksiyalar bosimi bo‘yicha vakolatsiz siyosatiga qarshi o‘zining strategik manfaatlarini faol himoya qilayotganidan juda yaxshi xabardor va biz bunday qadamlarni yuqori baholab, to‘liq qo‘llab-quvvatlaymiz”, — dedi u.
KXDR amaldorining so‘zlariga ko‘ra, Shimoliy Koreyada tarixni buzib ko‘rsatish va Ikkinchi jahon urushidagi g‘alabada sovet xalqining roli ahamiyatini pasaytirishga urinishlarga qarshi faol qarshilik ko‘rsatilmoqda.